open-index/open-wikipedia-markdown huggingface dataset:
Freddie Mac

**Federal Home Loan Mortgage Corporation** (**FHLMC**, populært kalt **Freddie Mac**) er et privateid amerikansk selskap som har rett til å gi lån, lånegarantier samt å drive et marked for verdipapirer basert på boliglån. Det ble opprettet av den amerikanske Kongressen.

Freddie Mac ble grunnlagt i 1970 for å utvide sekundærmarkedet for hypotekslån i USA.

Det underlige navnet dukket opp på folkemunne som forkortelse for et langt og omstendelig offisielt navn. Det er nå så innarbeidet at selskapet selv anvender det folkelige navnet.

Freddie Mac har en egen regulator og blir styrt etter bestemte lover og regler.

Selskapet har to hovedvirksomheter:

* 1) De omgjør boliglån til verdipapirer som blir solgt til investorer med garantier for at pengene ikke kan bli tapt.

* 2) De står for oppkjøp av opp boliglån samt verdipapirer basert på boliglån.

Freddie Mac og et annet tilsvarende selskap, Fannie Mae, var i 2008 långiver eller garantist for om lag halvdelen av den samlede boliggjelden i USA på 12 billioner dollar. Denne halvdelen, mer enn 5 billioner dollar, tilsvarer om lag tredve billioner norske kroner eller femten ganger oljefondets verdi.

7. september 2008 ble Freddie Mac satt under statlig styring. 

## Referanser


## Eksterne lenker
*
Bent Tomtum

**Bent Tomtum** (født 6. februar 1949 i Vardal, død 15. oktober 2001 i Gjøvik) var en norsk skihopper fra Vardal, Gjøvik, som konkurrerte som senior fra 1967 til 1973. Han endte på femteplass i hopp storbakke under Vinter-OL 1968 i Grenoble. Tomtum ble nr.4 sammenlagt i den tysk/østerrikske hoppuka 1967/68. Bent Tomtums beste plassering i et internasjonalt renn var 2.-plass i hopp, normalbakke i Oberstdorf i 1970. 
Bent Tomtum tok en sensasjonell 2.plass som junior i seniorklassen i Holmenkollrennet 1967, bak Bjørn Wirkola.
Han vant norgesmesterskapet i hopp to ganger, i Fageråsbakken i Mo i Rana i 1967 og i Lønnbergbakken på Raufoss i 1969.

## Viktige resultater
* 1.-plass i NM 1967
* 5.-plass i OL i Grenoble 1968
* 1.-plass i NM 1969
* 2.-plass i Oberstdorf 1970
* Beste plassering i hoppuka var nr. 4 i 1967/68

## Litteratur
* 

## Referanser


## Eksterne lenker
*
G-Phoria

**G-Phoria** er et årlig videospill-prisutdelingsshow som ble etablert i 2003 av TV-kanalen G4. Stemmene blir sendt inn av seerne, i likhet med People's Choice Awards. Kjendiser som Hal Sparks, Carmen Electra, Wilmer Valderamma og Anna Nicole Smith har vært til stede under G-Phoria-utdelinger.

## Eksterne lenker
*
Selskapet for Grimstad Bys Vel

**Selskapet for Grimstad Bys Vel**, også kalt **Grimstad byselskap**, er en ideell organisasjon som har som formål å gjøre Grimstad til en trivelig og grønn by. 

Selskapet ble stiftet i 1922 av noen av byens beboere og støtter blant annet Ibsenhuset og Grimstad Bymuseum. 

Byselskapet eier også mye av Grimstads skjærgård og har lagt øyene og holmene ut til friområder.

## Eksterne lenker
* Selskapet for Grimstad Bys Vel
Shiro Amano

er en japansk mangaka som har jobbet på flere prosjekter, blant annet *[[Kingdom Hearts]]*-mangaen.

## Verk
### Manga
* *[[Kingdom Hearts (videospill)|Kingdom Hearts]]*
* *[[Kingdom Hearts: Chain of Memories]]*
* *[[Kingdom Hearts II]]*
* *[[Legend of Mana]]*
* *[[The World Ends with You]]*

### Romaner (illustrasjoner)
* *[[Breath of Fire IV]]*
* *Kingdom Hearts*
* *Kingdom Hearts: Chain of Memories*
* *Kingdom Hearts: Chain of Memories: Reverse Rebirth*
* *Kingdom Hearts II*

### Videospill
* *[[Itadaki Street|Dragon Quest & Final Fantasy in Itadaki Street Special]]* (figurdesigner)
* *Dragon Quest & Final Fantasy in Itadaki Street Portable* (figurdesigner)
* *Itadaki Street DS* (figurdesigner)
* *[[Super Deformed Gundam]]*

### Kunstbok
* 天野 シロ Art Works Kingdom Hearts

## Referanser
PlayStation Network

**PlayStation Network** (fork. **PSN**) er en gratis tjeneste fra Sony tilknyttet PlayStation serien deres. Her kan brukere av PlayStation 3 (PS3), PlayStation 4 (PS4), PlayStation 5 (PS5) og PlayStation Portable (PSP) spille med andre brukere eller laste ned trailere, demoer og hele spill. Det er over 100 millioner registrerte brukere av PlayStation Network. 
En PSN konto kan åpnes enten via en PS3 eller via PlayStations egne hjemmesider (se lenke lenger ned på siden for link).

Når man åpner en PSN konto får man en «Master Account». Denne har alle rettigheter med tanke på endringer av innstillinger og brukerinformasjon. Denne kan deles inn i flere «Sub Accounts», med rettigheter som er tilpasset eieren av «Master Account».

## Tjenester
### PlayStation Store

PlayStation Store gir en muligheten til å laste ned demoer, trailere, spillutvidelser og hele spill.

I forbindelse med E³ i 2008 åpnet Sony for muligheten til å laste ned hele filmer og TV-serier. Denne tjenesten var først bare tilgjengelig i USA og Japan. Tjenesten ble etterhvert tilgjengelig i Europa i 2009.

Demoer og trailere er gratis å laste ned, mens filmer, serier og hele spill vanligvis koster penger.

### PlayStation Trophies
I versjon 1.41 av PS3 sin programvare kunne man få trofeer for å oppnå visse mål innen forskjellige spill. Disse trofeene brukes som bevis på at man har klart noe i et spill. Noen mål er vanskeligere å oppnå og kan derfor brukes for vise seg fram. Xboxen fra Microsoft, bruker såkalte achievements og gamerscore.

### PlayStation Home
PlayStation Home (som også ble markedsført og referert til som Home) var en virtuell 3D sosial spillplattform utviklet av Sony Computer Entertainment's London Studio for PlayStation 3 (PS3) på PlayStation Network (PSN). Det var tilgjengelig fra PS3s XrossMediaBar (XMB). Medlemskapet var gratis, men krevde en PSN-konto. Brukeren kunne lage sin egen karakter, og kunne kjøpe klær og kostymer basert på utvalgte spill. Utviklingen av tjenesten begynte tidlig i 2005, og den ble lansert som en åpen beta den 11. desember 2008. Home var som en beta til lukkingen 31. mars 2015.

## Lignende tjenester
*Xbox Live
*Wii
*Steam

## Referanser


## Eksterne lenker
* 
* Trofélister
* Lenke til PSN
International Crisis Group

**International Crisis Group** (ICG) er en uavhengig, internasjonal organisasjon som arbeider for å hindre og løse dødelige konflikter i hele verden.

Organisasjonen ble grunnlagt i 1995 av Mark Malloch Brown, visepresident i Verdensbanken, Morton Abramowitz, tidligere amerikansk diplomat, og Fred Cuny, en ekspert på katastrofehjelp som forsvant i Tsjetsjenia samme år.

ICG har ansatte på fem kontinenter og hovedkontor i Brussel.

Organisasjonen utgir nyhetsbrevet *[[CrisisWatch]]*.

Styreformann i ICG er Chris Patten.

## Referanser


## Eksterne lenker
*
Grefsenkollveien (Oslo)

**Grefsenkollveien** (1A-23, 2-100) er en vei på Grefsen i Bydel Nordre Aker i Oslo.

Grefsenkollveien starter ovenfor innkjøringen til Disen skole på Lofthus og Sanatoriet der Kjelsåsveien svinger til venstre. Veien er bratt og passerer Trollvannstua før den ender på toppen av Grefsenåsen hvor Grefsenkollen restaurant ligger. Veien kan benyttes for å starte flere friluftsaktiviteter. Turveier inn i Lillomarka ved Akebakkeskogen, sti inn til Grefsenkleiva og turveier inn i Lillomarka ved Trollvannstua.

## Historikk

Grefsenkollveien het tidligere Trollvannsveien. Det nye navnet ble vedtatt i 1915. Opprinnelig var det bare en krøttersti som gikk fra Kjelsåsveien ved Grefsen bad og opp til Grefsensetra som var en husmannsplass under Østre Grefsen gård. Etter hvert ble det mer og mer tråkk oppover Grefsenåsen til Trollvann og innover til Linderudsetra. Herredstyret bevilget penger til utbedring i 1922 og 1923. Veien ble betydelig utbedret da Grefsenkollen restaurant (364 moh.) ble oppført i 1927. I 1929 ble det avsatt penger til anlegg av vei helt opp til Grefsenkollen.

Der Akebakken kommer ned fra Grefsenkollen er det et gammelt sandtak. Sanden er en del av Grefsenmorenen, og i overkant av sandtaket (210 moh.) sto havet på slutten av istiden for ca. 10&nbsp;000 år siden.

## Boligområder
* ''Akebakkeskogen borettslag''
* Borettslaget Grefsenkollveien 7-9
* Grefsen Terrassehus ligger i Grefsenkollveien 12 A-E. Sameiet består av 5 sammenkjedede 10-etasjes terrasseblokker med i alt 360 leiligheter, barnehage, trimrom, sameiestue, tennisbaner m.m.
* Grefsenlyst, Grefsenkollveien 14
* Grefsenseteren boligsameie, Grefsenkollveien 20 A-G
* Grefsentoppen boligsameie, Grefsenkollveien 21-23

## Litteratur
* ''Nord i Aker gjennom 10&nbsp;000 år'', Historielaget Grefsen – Kjelsås – Nydalen 2004, ISBN 82-303-0167-0
*  ''Sør for Maridalsvannet'', Historielaget Grefsen – Kjelsås – Nydalen, 1991
* ''Under åsen – langs elva'', Historielaget Grefsen – Kjelsås – Nydalen, 1984
* 

## Referanser


## Eksterne lenker
* Oslo kommunes bydelsoversikt
* Akebakkeskogen borettslag
* Disen skole
* Læringsverkstedet Grefsen Terrasse Barnehage
* Grefsenkollen restaurant
* Grefsenlyst barnehage
* Grefsenlyst borettslag
* Grefsentoppen boligsameie 
* Historielaget Grefsen – Kjelsås – Nydalen
* Lillomarkas Venner
* Oslo Skisenter – Grefsenkollen
* Sameiet Grefsen Terrassehus
* Sanatoriets herskapelige historie (Aftenposten)
* Trollvannstua
* Østre Grefsen
Allumersat

**Allumersat** (dansk: **Bjørnesund**) er en fjord i Nuuk kommune på sydvestkysten av Grønland. 

Fjorden er 50 km lang, og Bureau of Minerals and Petroleum (BMP), som ligger under Grønlands hjemmestyre, har delt ut lisenser for leting etter mineraler til både Crew Gold Coporation og True North Gems i området rundt fjorden. 

## Eksterne lenker
* ''Gazetteer of Greenland'' – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1
* Bureau of Minerals and Petroleum (BMP)
* Kart over mineral- og petroleumslisenser på Grønland
Woodward Avenue

**Woodward Avenue** er regnet som hovedfartåren i Detroitområdet; den deler østsiden og vestsiden. 
Woodward (som veien blir kalt på folkemunne og oppkalt etter Augustus B. Woodward) strekker seg fra sentrum av Pontiac til Detroitelven nær Hart Plaza og Jefferson Avenue i Detroit. Fox Theatre og Detroit Institute of Arts (DIA) ligger ved Woodward i sentrum av Detroit, samt dyrehagen Detroit Zoo i Royal Oak og Cranbrook Educational Community i Bloomfield Hills. Woodward Dream Cruise, et veteranbilcruise fra Pontiac til Ferndale som blir holdt i august er det største veteranbilscruiset i USA som blir holdt over én dag; men man gjerne se store grupper med veteranbiler samlet langs veien mellom Pontiac og Ferndale spesielt i de to-tre siste helgene før cruiset. 

En spesiell ting ved Woodward og de fleste andre store veier i Michigan er at man må ut i venstre fil for å kunne snu rundt da det er forbudt å svinge til venstre i lyskryss. Verdens første fireveis lyskryss med tre farger ble forøvrig tatt i bruk 1920, i krysset ved Woodward Avenue og Michigan Avenue og var manuelt operert ved at en politikonstabel sto i et tårn i den brede midtdeleren. Systemet ble oppfunnet av politikonstabel Willam Potts fra Detroit.

## Eksterne lenker
* (en) Michigan Highway Ends
* (en) Woodward Avenue National Scenic Byway
* (en) The Woodward Dream Cruise
Super Prestige Pernod

**Super Prestige Pernod** var en årlig sesonglang konkurranse innen landeveissykling som ble offisielt innført i 1961. Den var basert på poeng fra de viktigste endags- og etapperittene. Eddy Merckx hadde rekorden med syv seire på rad (1969–1975).

Den ble erstattet av verdenscupen i 1989 etter at det ble forbudt med alkoholreklame i Frankrike.

## Resultater
Grådig etter gull

***Grådig etter gull*** (originaltittel: *La Soif de l'Or*) er en fransk filmkomedie fra 1993 regissert av Gérard Oury. Filmen handler om millionæren Urbain og hans grådige bestemor som kjøper gullbarrer for alle pengene sine og gjemmer dem i et ferdighus, som de prøver å smugle til Sveits, for å betale mindre skatt.

## Handling
Urbain Donnadieu, administrerende direktør for en fabrikk som produserer hus, ble oppdratt av sin bestemor, Zézette. Urbain er en gnier som stjeler 60 000 franske franc om dagen fra virksomheten sin, som han forvandlet til bullion. Han vil gjerne sende alle pengene han har stjålet til Sveits. Han bestemmer seg derfor for å gjemme alle verdisakene i mursteinene til et av husene han skal levere. Men dette er en idé som Urbain etter hvert kommer til å angre på.

I tillegg kommer hans forsmådde kone, Fleurette, som ikke var involvert i de kriminelle planene hans, og hennes kjæreste, Jacques - som er deres sjåfør, og Urbans beste venn - for å ta opp jakten på Urbain og hans bestemor.

## Medvirkende
* Christian Clavier: Urbain Donnadieu
* Tsilla Chelton: Mémé Zézette, Urbains bestemor
* Catherine Jacob, Fleurette, Urbains kone
* Philippe Khorsand, Fleurettes elsker og Urbains sjåfør

## Referanser


## Eksterne lenker
*
Michiganterritoriet

**Michiganterritoriet** var et organisert territorium tilhørende USA på 1800-tallet.

Det eksisterte mellom 30. juni 1805, da det ble utskilt fra Indiana-territoriet og 26. januar 1837, før det ble til staten Michigan, USAs 26 stat. Detroit var hovedstad.

## Eksterne lenker
*
Alois I av Liechtenstein

**Alois I av Liechtenstein** (født 14. mai 1759, død 24. mars 1805) var den niende fyrsten av Liechtenstein fra 1781 til 1805. Han var den tredje sønnen av Franz Josef I. 

På grunn av dårlig helse tjenestegjorde han aldri i militæret, men hadde stor interesse for botanikk.

Han giftet seg med Karoline von Manderscheid-Blankenheim, men de forble barnløse, og han ble etterfulgt av sin yngre bror, Johann I Josef.

## Referanser
Igor González de Galdeano

**Igor González de Galdeano Aranzabal** (født 1. november 1973 i Vitoria-Gasteiz, Baskerland) er en spansk tidligere profesjonell landeveissyklist. Han startet proffkarrieren i 1995 hos Euskadi. Han var fremfor alt en sterk temporytter.

Han fikk en andreplass i Vuelta a España 1999, og en fjerdeplass i 2003. I Tour de France 2002 bar González de Galdeano den gule trøya i syv dager, og endte på fjerdeplass. Han ble nummer fem i 2001 og 2002. I tillegg vant han bronse i temporittet i VM i 2002, og Tyskland rundt samme år.

González de Galdeano la opp i 2005.

## Referanser


## Eksterne lenker
*
Hjellegjerde

**Hjellegjerde** er et norsk selskap innen møbelproduksjon. Selskapet var børsnotert i perioden mellom 1997 og 2010 som Hjellegjerde ASA, og konsernet hadde i denne perioden flere datterselskap; Hjellegjerde Møbler AS, Hjellegjerde AS og Hove AS. Disse norske selskapene er nå fusjonert i hovedselskapet Hjellegjerde. Selskapet eier produksjonsselskap i Litauen (Hjellegjerde Baltjia) og Thailand (Hjellegjerde Asia Co Ltd).

## Historie
Hjellegjerde møbler ble etablert i 1941 av brødrene Otto og Mindor Hjellegjerde i bygden Sykkylven i Møre og Romsdal. Bedriften startet med møbelproduksjon i kjelleren hjemme hos Otto og Henny Hjellegjerde. I 1946 ble også den tredje broren Ingvald Hjellegjerde med i firmaet.

Bedriften har opplevd to branner, den største av disse i 1981, der halvparten av fabrikken, ca. 4500 m² gikk tapt. Et helt livsverk gikk opp i røyk, men andre generasjon sammen med de ansatte klarte å rydde opp igjen etter brannen og få produksjonen i gang igjen. Allerede måneden etter var produksjonen i gang igjen. I 1981 åpnet fabrikken en ny og moderne bygning.

## Dagens situasjon
Siden starten i 1941 vokste Hjellegjerde fra å være en liten familiebedrift til å bli et stort, børsnotert konsern med markedspredning over tre kontinenter; Europa, USA og Asia. 

Selskapet har i løpet av 2000-tallet omstrukturert produksjonen og verdikjeden for øvrig. Dette har kommet som en konsekvens av markedsutviklingen internasjonalt, og mulighetene som selskapets produksjonsanlegg i Litauen og Thailand innbyr til. Selskapets utviklingsavdeling er fremdeles basert i Sykkylven.

Høsten 2010 overtok Stavangerselskapet Interstil AS aksjene i det børsnoterte selskapet og tok selskapet av børs. Eierskapet til Hjellegjerde ligger idag i holdingselskapet Interstil Holding AS

Selskapets tidligere fabrikkeiendom i Sykkylven eies nå av Hjellegjerde Eiendom AS, og det er nå Hjellegjerde Næringseiendom som samler leietagere i lokalene.

## Varemerker
**Hjellegjerde[[registrert varemerke|®]]* er felles varemerke for alle møbler produsert av konsernet.
**Fjords®* ble lansert i januar 2006. Navnet fungerer som samlende markedsnavn for selskapets internasjonale program for funksjonsmøbler. 
Det nye stolkonseptet Fjords® MotionConcept® ble lansert i 2013

## Referanser


## Eksterne lenker
* 
* 
*
Tokyopop

**Tokyopop** (tidigere **Mixx**) er et forlag fra Japan som gir ut manga, manhwa og japanske romaner på japansk, engelsk og tysk. Forlaget er inkorporert i Tokyo, Japan og hovedkvarteret ligger i Los Angeles, USA. Øvrige kontorer ligger i Storbritannia og Tyskland.

## Eksterne lenker
*
Phil Anderson

**Philip Grant Anderson** (født 20. mars 1958 i London, England) er en tidligere australsk profesjonell landeveissyklist. Han var profesjonell fra 1980 til 1994 og var i 1981 den første ikke-europeer som bar den gule trøya i Tour de France. Han hadde over 90 seirer i sin karriere.

## Utvalgte meritter
* Ungdomskonkurransen i Tour de France, 5.-plass totalt (1982)
* Amstel Gold Race (1983)
* Züri-Metzgete (1984)
* Rund um den Henninger-Turm (1984, 1985)
* Critérium du Dauphiné Libéré (1985)
* Sveits rundt (1985)
* E3 Prijs Vlaanderen (1985)
* Tour Méditerranéen (1985, 1991)
* Paris–Tours (1986)
* Milano-Torino (1987)
* Post Danmark Rundt (1988)
* Romandiet rundt (1989)

## Referanser


## Eksterne lenker
* 
*
Kingdom Hearts 358/2 Days

er et action-rollespill utviklet og utgitt av Square Enix for Nintendo DS med assistanse fra h.a.n.d.. Det blir et nytt spill i *[[Kingdom Hearts]]*-serien og foregår mellom det andre spillet, *[[Kingdom Hearts: Chain of Memories]]*, og det tredje spillet, *[[Kingdom Hearts II]]*. Spillet ble først annonsert på Tokyo Game Show 2007.

Som de tidligere spillene i serien, skal spilleren bevege seg gjennom en rekke forskjellige områder, ofte basert på forskjellige lokaliteter fra Disney: deriblant Agrabah fra Aladdin, Udyrets slott fra Skjønnheten og Udyret, Olympus Coliseum fra Hercules, Halloween Town fra Et førjulsmareritt, Eventyrlandet fra Alice in Wonderland, og Never Land hvor Peter Pan holder til.

Spillet dreier seg hovedsakelig om Roxas, som først ble omtalt i begynnelsen av Kingdom Hearts II. Roxas har makten til å bruke Keyblade, et spesielt våpen. Helt i begynnelsen av spillet slutter Roxas seg til Organisasjon XIII, en gruppe mektige antagonister fra Kingdom Hearts-serien.

## Handling
Den nyfødte Roxas blir oppdaget i Twilight Town av Xemnas, lederen for Organisasjon XIII, som rekrutterer Roxas som organisasjonens trettende medlem. I motsetning til de andre medlemmene, mangler Roxas hukommelse fra sitt opprinnelige selv og utvikler en egen personlighet etter hvert som spillet utvikler seg. Roxas blir etter hvert sendt på daglige oppdrag til andre verdener, enten på egen hånd eller ledsaget av andre medlemmer fra Organisasjon XIII.

De andre medlemmene av Organisasjon XIII spiller en fremtredende rolle, spesielt Axel, Roxas beste venn. Spillet introduserer også et nytt medlem: Xion, en jente som, i likhet med Roxas, kan bruke Keyblade. Andre figurer inkluderer Naminé, en jente med makten til å manipulere folks hukommelse. DiZ, en gåtefull mann. Riku, Soras beste venn, samt King Mickey, hersker over Disney Castle.

## Eksterne lenker
*
Mannerheimkorset

**Mannerheimkorset** (finsk: *Mannerheim-risti*; svensk: *Mannerheimkorset*) er Finlands høyeste militære utmerkelse. Den ble innført etter vinterkrigens avslutning og oppkalt etter feltmarskalk Carl Gustaf Emil Mannerheim. Medaljen ble gitt til soldater for ekstraordinær tapperhet, bedrifter av ekstraordinær betydning i kamp, eller for særdeles velutførte operasjoner.
Cuil

**Cuil** (uttales kuːl, *cool*) var en søkemotor som ble satt i drift den 28. juli 2008
og stengt den 17. september 2010. Cuils utviklere hevdet å kunne overgå eksisterende søkemotorer med mer omfattende og relevante søkeresultater. For å skille seg ut organiserte Cuil sidetreffene etter innhold og viste forholdsvise lange  omtaler av sidene sammen med minibilder for mange treff. Cuil hevdet å ha en større indeks enn noen annen søkemotor, med omtrent 120 milliarder sider indeksert. Cuil var utviklet og ledet i stor grad av tidligere ansatte hos Google.

Cuils politikk når det gjelder personvern slo fast at søkemotoren ikke skulle lagrer spor etter brukernes søkeaktivitet eller IP-adresser

Ifølge selskapet er *cuil* ordet for kunnskap og hassel i irsk (gælisk). Ifølge artikkelen om *cuil* i engelskspråklig Wikipedia oppgir moderne irske ordlister at ordet betyr *flue* eller *insekt*.

## Referanser


## Eksterne lenker
*
Kingdom Hearts Birth by Sleep

er et forventet action-rollespill utviklet og utgitt av Square Enix til PlayStation Portable. Spillet er en del av *[[Kingdom Hearts]]*-serien og fokuserer på figurene Terra, Ven og Aqua, som gjorde en kort opptreden i *[[Kingdom Hearts II|Kingdom Hearts II Final Mix+]]*. Det ble annonsert på Tokyo Game Show 2007.

## Handling
Dette systemet lar spillerne tilpasse forskjellige teknikker og evner som de kan utføre etter eget ønske, kalt Deck Commands. I motsetning til tidligere spill i denne serien brukes ikke Magic Points (MP) til magi. Spillet bruker i stedet et system kjent som "Focus" som kan brukes til å utføre en teknikk som kalles Shotlock.

Spillet var ment som en *[[prequel]]* hvor handlingen foregår ti år før handlingen i det aller første *[[Kingdom Hearts]]*-spillet som ble lansert. Som i de andre spillene i serien, går spilleren gjennom forskjellige verdener fra Disney, deriblant fra filmene *[[Snehvit og de syv dvergene|Snøhvit og de syv dvergene]]*, *[[Tornerose (film)|Tornerose]]*, *[[Askepott (film)|Askepott]]*, ''Herkules'', *[[Lilo og Stitch (film fra 2002)|Lilo og Stitch]]* og *[[Peter Pan (film fra 1953)|Peter Pan]]*.

## Eksterne lenker
*
Byline

**Byline** i en avis eller et blad er en signatur med navn og eventuell tittel på artikkelens forfatter. Vanligvis er den plassert mellom ingress og brødtekst i artikkelen, men mange magasiner plasserer den også etter artikkelen for å gi rom for bilde under overskriften.

Hvis en byline inneholder bilde av fotografen kan dette omtales som billedbyline, men dette brukes også om kreditering av fotograf av et bilde.

Byline stammer fra de engelske ordene *by* (av) og *line* (linje), og betyr en linje hvor skribenten presenteres.

## Litteratur
*
Camilla Helgesen

**Camilla Helgesen** (født 1980) er tidligere leder av Røde Kors Ungdom. Hun ble valgt inn for perioden 2008–2010 i juni 2008.
I november 2009 ble hun valgt inn som medlem i den internasjonale ungdomskommisjonen i Det internasjonale Røde Kors og Røde Halvmåneforbundet (IFRC). 

## Eksterne lenker
* an.no – Skal jobbe med unge i Libanon 
* ab24.no - Helgesen ny Røde Kors leder
* rodekorsungdom.no – Camilla valgt inn
Kongeriket Finland

**Kongeriket Finland** (finsk: *Suomen kuningaskunta*; svensk: *Konungariket Finland*) var et kortvarig, ikke realisert, forsøk i 1918 på å opprette et monarki i Finland med Friedrich Karl av Hessen som monark. Det fant sted etter landets selvstendighet fra keiserdømmet Russland i desember 1917. Forsøket ble aldri realisert, og Finland fikk i 1919 en ny forfatning som republikk.

De internasjonale politiske urolighetene under første verdenskrig og den russiske revolusjonen åpnet for at Finland fikk politisk uavhengighet fra Russland. Finland gikk fra å være under russisk politisk kontroll til å komme under tysk innflytelse. Det konservative senatet prøvde å etablere et monarki med den tyske landgreven Friedrich Karl av Hessen som konge.

Det selvstendige Finland hadde som de baltiske provinsene nære bånd til det tyske keiserriket, da Tyskland var den eneste stormakten som hadde støttet forberedelsene til et selvstendig Finland, hovedsakelig ved opplæringen av de finske jegertroppene. Tyskland hadde også intervenert i den finske borgerkrigen. Finnene trodde Tyskland ville vinne verdenskrigen og at Tyskland kunne sikre Finland mot trusselen fra Russland.

Striden om republikk utspant seg fra selvstendigheten i desember 1917 til ny forfatning ble vedtatt i 1919. Ved selvstendigheten var monarkistene i mindretall i Riksdagen og grunnlovsutkastet som ble utarbeidet av Kaarlo Juho Ståhlberg la til grunn at Finland skulle være republikk. Forslaget ble imidlertid ikke ferdig behandlet før den finske borgerkrigen brøt ut. Etter borgerkrigen ble sosialdemokratene, som var for republikk, ekskludert fra parlamentet. Dermed kom monarkistene i flertall.

Til konge falt valget på Friedrich Karl, som var keiser Vilhelm II av Tysklands svoger. Friedrich Karl ble kontaktet 5. september 1918 og valgt til konge den 9. oktober, én måned før krigens slutt. 75 stemte for å velge ham til konge, 25 imot. Valget var basert på den svenske forfatningen av 1772. Det ble sendt en parlamentarisk delegasjon som møtte Friedrich Karl i Kronberg. 

Etter at Tyskland kapitulerte var Finlands situasjon dramatisk endret og tilknytningen til Tyskland ble et utenrikspolitisk problem for Finland. Friedrich Karl seg fra tilbudet om å bli Finlands konge 14. desember 1918.

I mars 1919 ble det valgt en ny riksdag der sosialdemokratene var representert, og som dermed hadde et republikansk flertall. En ny grunnlov som gjorde Finland til republikk ble vedtatt.

## Se også
* Det forente baltiske hertugdømmet
* Kongeriket Litauen
* Kongeriket Polen

## Referanser
Palle Krüger

**Paul Henrik Krüger** (født 1964), kjent som **Palle Krüger**, er en svensk-norsk trommeslager.

Palle Krüger er  født i Stockholm, men bosatt i Oslo. Han er eller har vært medlem av bandene Homy Hogs, Casablanca, Dr Cool, Radionettes, Go-Go Gorilla, Young Neils, Leieboerne og Popgun. Opptrer også som studiomusiker på album med Suspenders, deLillos, Paal Flaata, Per Vestaby, Andrej Nebb, Frank Hammersland, Staffan Hellstrand og Pausefiskene.
Han har også turnert med bl.a Bjørn Eidsvåg og nysirkus-ensemblet Cirkus KhaOom.

## Diskografi
### [[Popgun]]
* *[[A Day and a Half in Half a Day]]* (2006)
* *[[Manic Anti-Depressive]]* (2008)
* *[[Violent Hippies]]* (2013)
;Singler/EP-er
* *[[Big Time (PopGun-EP)|Big Time]]* (1998)
* *Heart (Erratic Beating of a)* (2009)
### [[Radionettes]]
;Album
* *[[Radionettes (album)|Radionettes]]* (1995)
* *[[Paradise (Radionettes-album)|Paradise]]* (1996)
;Singler
* *Quite Terrifying Ordinariness* (1994)
* *[[Summer EP (Radionettes-EP)|Summer EP]]* (1995)
* *Summer Song/Paradise?* (1996)
* *Let Me In/Black Camel* (1996)

### [[Homy Hogs]]
* *[[Nöje för nekrofiler]]* (1981)
;Singler/EP-er
* *[[Smash Overdose (EP)|Smash Overdose]]* (1982)
* *[[Homy Hogs Wanna Destroy]]* (1983)

### [[De Press]]
* *[[Kamaraci]]* (2000)
* *[[Odpocząć wreszcie]]* (2000)
* *[[Śleboda]]* (2000)

### [[Suspenders]]
* *[[Off the Hook (Suspenders-album)|Off the Hook]]* (2015)
### [[Leieboerne]]
* *[[Følg oss hjem, Ole Paus]]* (2007)
### [[Sidesprang]]
* *[[Bakrus (Sidesprang-album)|Bakrus]]* (2014)
;Singler
* *Du og jeg* (2013)
### Deltar på
* Villemanns: *[[Racerbiler fra helvete]]* (1991)
* Jokke & Valentinerne: *[[Frelst!]]* (1991)
* Niki Lauda: *[[Make Me King]]* (1991)
* Mercury Motors: *[[Abs. Garbage]]* (1992)
* Per Vestaby: *[[10000 Flowers and One B]]* (1993)
* Suspenders: *[[Bark (Suspenders-album)|Bark]]* (1993)
* deLillos: *[[Neste sommer]]* (1993)
* Mercury Motors: *[[Humbleberry Wine]]* (1996)
* deLillos: *[[Det var Stones]]* (1997)
* deLillos: *[[Stakkars]]* (1997)
* Frank Hammersland: *[[Younger (Frank Hammersland-album)|Younger]]* (1997)
* Per Vestaby: *[[With a Little Help From Myself]]* (1998)
* Midnight Choir: *[[Double Blank]]* (2000)
* Andrej Nebb: *[[Kvite fuglar]]* (2000)
* Midnight Choir: *[[Unsung Heroine]]* (2000)
* Kari Iveland: *[[Vektløs]]* (2002)
* Midnight Choir: *[[Selected Songs]]* (2002)
* Paal Flaata: *[[In Demand]]* (2002)
* Jokke & Valentinerne & Jokke & Tourettes: *[[Prisen for popen]]* (2002)
* Staffan Hellstrand: *[[Elektriska gatan]]* (2004)
* Midnight Choir: *[[All Tomorrow's Tears: The Best of Midnight Choir]]* (2005)
* deLillos: *[[Festen er ikke over … det er kake igjen]]* (2005)
* Pausefiskene: *[[Bare et sår]]* (2007)
* Vibeke Saugestad: *[[The World Famous Hat Trick]]* (2007)
* Paal Flaata: *[[Old Angel Midnight]]* (2008)
* Isabella Leroy: *Buildings and Bridges* (2011)
* Stein Ingebrigtsen: *[[Livet (album)|Livet]]* (2012)
* Mercury Motors: *[[Rewind 1988&ndash;2013]]* (2013)
* Superhöyt: *[[Majorens hevn]]* (2013)
* Iselin Andresen: *Bli her til eg dør* (2014)
* deLillos: *[[Før]]* (2015)
* deLillos: *[[Inn i mellom]]* (2015)

## Eksterne lenker
*
Romeo Miller

**Percy Romeo Miller, Jr.** (født 19. august 1989 i New Orleans i Louisiana) er bedre kjent under sitt scenenavn **Romeo**, tidligere **Lil' Romeo**, er en amerikansk rapper, skuespiller og basketballspiller. Han er sønn av rapperen Master P., nevø av rapperne C-Murder og Silkk The Shocker. Romeo Miller har utgitt fem studioalbum og samlealbum. Det ene studioalbumet, *Lottery*, ble kun distribuert via Internett. Han er også medlem av gruppen Rich Boyz. I begynnelsen av karrieren slo han Michael Jacksons rekord med å være den yngste person noensinne med å få en førsteplass på hitlistene. Det var i 2001 med sangen «My Baby».

Miller har gått på Beverly Hills High School i Beverly Hills i California. Han fikk et idrettsstipend for å spille basket på University of Southern California som begynner sesongen 2008-2009.

Miller var talsmann for *The Los Angeles Earth Day Festival* og sammen med hans tegneseriefigur *Gee Gee the Giraffe* som har til hensikt å utdanne barn om viktigheten om fredning, bevaring og sosialt ansvar.

Percy Romero Miller, jr. har også et klesmerke, *PMiller Clothing Line*.

## Diskografi
### Soloalbum
* 2001: *[[Lil' Romeo (album)|Lil' Romeo]]*
* 2002: *[[Game Time]]*
* 2004: *[[Romeoland]]*
* 2006: *[[God's Gift]]*
* 2008: *[[High School Romance]]*

**Kun online på Internett:**
* 2006: *[[Lottery]]*

### Samlealbum
* 2006: *Greatest Hits*

## Filmografi
### Film
* *Max Keeble's Big Move* (2001) 
* *Honey* (2003)
* *Still 'Bout It* (2004)
* *Decisions* (2004)
* *Uncle P* (2005)
* *God's Gift* (2006)
* *Don't Be Scared* (2006)
* *Crush On U* (2007)
* *Sweetwater* (2008)
* *The Pig People* (2008)
* *The Mailman* (2008)

## Referanser


## Eksterne lenker
* 
* Romeo på MySpace
* 
*
Fabel (band)

**Fabel** er et norsk band som spiller viser/pop/rock. Bandets tekster er på nynorsk og ble opprettet under navnet *To levande og ein død* mens medlemmene gikk på musikklinjen på Firda videregående skole.

## Besetning
*Odd Erik Lothe (født 1972) – sang og gitar
*Roger Allan Ivin (født 1975) – bass og kor
*Laila Beathe Førde (født 1975 – saksofon, fløyte og sang
*Fred Noralf Os Stave (født 1972) – gitar
*Knut Lothe (født 1972) – trommer, perkusjon og kor

## Diskografi
*1996 – *[[Dagane]]*
*1996 – *[[Jordbær og grasbrann]]* (relansering av *Dagane*, låta «Skumle dame» er tatt bort og «Jordbær og grasbrann» lagt til, ellers samme album)
*1997 – *For halv maskin* (EP med 3 låter som ikke er med på noe album)
*1998 – *[[Flørt (Fabel-album)|Flørt]]*
*1999 – *[[Det e musikk]]*
*2002 – *[[Smil (Fabel-album)|Smil]]*
*2007 – *[[07 (album)|07]]*

I 2007 ga Fabel07 ut albumet med samme navn, men her medvirker kun Odd Erik Lothe fra Fabels originale besetning. Utgivelsen skapte interne konflikter i bandet. Bassist Roger Allan Ivin sa at Fabel07 ikke var noe Fabelprodukt, og at Fabel var en institusjon og et vennskap som aldri ble oppløst. Odd Erik Lothe ble rådet til å bruke Fabelnavnet av plateselskapet.

## Referanser


## Eksterne lenker
* 
*  Fabels hjemmeside
*  Fabel07s MySpace profil
Third Eye Vision

***Third Eyed Vision*** er debutalbumet til den amerikanske gruppa Hieroglyphics, utgitt 24. mai 1998 på bandets eget plateselskap, Hieroglyphics Imperium Recordings.

Singlenr fra albumet var «You Never Knew», «The Who», «Oakland Blackouts», «After Dark», «Last One» og «At the Helm».

## Sporliste
#«Intro»
#«You Never Knew»
#«All Things»
#«Casual»
#«The Who»
#«Dune Methane»
#«Phesto D»
#«At the Helm»
#«The Last One»
#«Tajai»
#«Oakland Blackouts»
#«Mics of the Roundtable»
#«See Delight»
#«Pep Love»
#«Off the Record»
#«A-Plus»
#«After Dark»
#«Opio»
#«No Nuts»
#«Del»
#«One Life, One Love»
#«Miles to the Sun»

## Listeplasseringer
*Third Eye Vision* beste plasseringer ble, på Billboard Music Charts (Nord-Amerika) for album, i 1998, nummer 26 på Top Heatseekers og nummer 88 på Top R&B/Hip-Hop Albums.

## Eksterne lenker
*
Ulrik Flo

**Ulrik Flo** (født 6. oktober 1988) er en er en norsk tidligere fotballspiller.

Flo signerte for Sogndal Fotball i 2006 etter råd fra sin onkel, Jostein Flo. Ulrik Flo har tidligere spilt for det norske G18-landslaget. 17. august 2015 signerte Flo for Odds Ballklubb. 

Ulrik Flo er sønn av Kjell Rune Flo og nevøen til tidligere landslagsspillere, Jostein Flo og Tore André Flo. Han meldte overgang fra Odd til den danske klubben Silkeborg IF den 28. januar 2016.

Den 12. august 2016 skrev han under for Fredrikstad FK.

## Referanser


## Eksterne lenker
* 
*
Future plc

**Future plc** (også kjent som **Future Publishing**) er et internasjonalt medieselskap med kontorer i London, Bath, San Francisco, New York og Sydney. Det ansetter over 1200 mennesker på verdensbasis og lanserer blant annet magasiner og nettsider. Future plc utgir over 100 magasiner og tiltrekker over elleve millioner unike brukere til sine nettsider.

## Eksterne lenker
*
Arkaisk smil

**Arkaisk smil** refererer til det typiske ansiktsuttrykket på statuer fra den arkaiske perioden (600-480 f.Kr.) i gresk billedhuggerkunst. Mannlige skulpturer kalles *kouroi* og kvinnelige *korai*. Det arkaiske smilet er ganske unaturlig og flatt med lette oppadgående munnviker.

**Arkaisk smil** brukes også i moderne tid som en sarkastisk måte å beskrive et falskt smil.
Tacky.no

**Tacky.no** er et online magasin for skateboard og snowboard med avleggere i en rekke land. Siden har ca. 100&nbsp;000 lesere pr måned. Målsetningen til selskapet er å bli det ledende online magasinet for skateboard og snowboard i Europa.  

## Historikk
Tacky var opprinnelig en skateboard- og snowboardbutikk i Bygdøy Alle i Oslo. Butikken ble nedlagt i 1999 og online magasinet startet opp i 2000. Gründerne bak er Jean Moe, Freddy Hansen og Morten Nymoen. Nettstedet ble drevet på ideell basis, men profesjonaliserte seg senere og er nå kommersielt basert med inntekter fra reklame. Tacky.dk ble startet i 2002, Tacky.se i 2003 og flere andre land har siden kommet til.

## Redaksjonell profil
Tacky.no gir daglig ut lokale og nasjonale nyheter fra skateboard- og snowboardmiljøet i Norge. Terminologien er veldig intern, og det er mye bruk av engelske ord og uttrykk.

## Eksterne lenker
* 
*
EMI Music Japan

(tidligere navn  er ett av Japans ledende musikkselskaper. Selskapet ble grunnlagt i 1960 og ble i 2007  et datterselskap av det britiske musikkselskapet EMI. Nåværende administrerende direktør og president er Shoji Doyama.

## Eksterne lenker
*
Indigo Books and Music

**Indigo Books and Music Inc.** er en detaljistbutikkjede fra Canada som ble skapt i 1996. Deres første butikk, Indigo Books, Music & More, ble åpnet 4. september 1997. Med hjelp fra Onex Corporation, kjøpte Indigo opp Chapters, deres største utfordrer, 14. august 2001. Skaperen og den administrerende direktøren av Indigo er Heather Reisman, kona til Gerry Schwartz, som eier mesteparten av og er administrerende direktør for Onex Corporation.

## Referanser


## Eksterne lenker
*
Redwood

**Redwood** har flere betydninger:

Det er betegnelsen på en rekke bartrær og er navn på byer og kommuner i Nord-Amerika og New Zealand.

Bartrær med navn som inneholder *redwood* omfatter blant annet:
* Kystsequoia eller **Redwood** – *Sequoia sempervirens* 
* Mammuttre eller *Kjempesequoia*, også kalt **Sierra Redwood** – *Sequoiadendron 
* [[Urtre]] eller vannsypress – *Metasequoia glyptostroboides* 
* [[Japanseder]] – *Cryptomeria japonica' 
* Furu, trevirket kalles tidvis *redwood* i tømmerindustrien – *Pinus sylvestris* 
* Sappantre eller **East Indian Redwood** – *Caesalpinia sappan*
* Brasiltre eller **South American Redwood** – *Caesalpinia echinata*
* St Helena Redwood – *Trochetiopsis erythroxylon* 

Geografiske enheter som inneholder navnet *redwood* omfatter blant annet:
* «The Redwood Empire» (also Redwood Coast or North Coast), området fra San Francisco til Oregon.
* Redwood nasjonalpark i det nordvestre California.
* Redwood (New York), hvor selskapet Nimsoft har sitt hovedkvarter.
*Redwood (New Zealand)
*Redwood (Oregon)
*Redwood (Ottawa)
*Redwood (Texas)
*Redwood City (California)
*Redwood County (Minnesota)
*Redwood Falls Township (Minnesota)
*Redwood Falls (Minnesota)
*Redwood Shores (California)
Stig-André Berge

**Stig-André Berge** (født 1983) er en norsk olympisk bryter som representerer Oslo bryteklubb. Berge bryter i 66-kilosklassen nasjonalt og i 60-kilosklassen internasjonalt, i bryte-stilarten gresk-romersk. 

Berge kvalifiserte seg til Sommer-OL 2008 i Beijing, i april samme år. Første OL-kamp, tapte han mot Nurbakyt Tengizbayev fra Kasakhstan. Han tapte også første OL-kamp mot Hasan Aliyev fra Aserbajdsjan under Sommer-OL 2012 i London.

Under Sommer-OL 2016 i Rio de Janeiro vant han bronsefinalen mot Rövşən Bayramov fra Aserbajdsjan, etter å ha tapt semifinalen mot sølvvinner Shinobu Ota fra Japan. I perioden 1999 - 2002 var Berge elev ved NTG Bærum. Han har også jobbet som trener på NTG i noen år.   

## OL-medaljer
* 2016  Rio de Janeiro -  Bronse i Gresk-romersk stil 59 kg

## VM-medaljer
* 2014 –  Tasjkent –  Bronse i 59 kg 

## EM-medaljer
* 2007 –  –  Sølv i 60 kg
* 2018 -  -  Sølv i 63 kg
* 2019 -  -  Sølv i 63 kg

## Andre meritter
* Verdenscup-gull fra 2007
* Kongepokal fra 2005 og 2008 samt tretten nasjonale titler. 

## Medaljer i norske mesterskap

## Referanser




## Eksterne lenker
* 
* 
*
Mørkets opplevelser

***Mørkets opplevelser*** er et norsk filmmagasin som gikk på NRK Radio fra 1994 til 2016. Hovedvekten i programmet ble lagt på anmeldelser av filmer som var kinoaktuelle i Norge. Programskaperne beskrev *Mørkets opplevelser* som et bredt filmprogram som «forsøker å skille mellom gull og glitter», som «velger stoff etter hva som er interessant og ikke nødvendigvis markedsriktig» og «som gir taletid til regissører og skuespillere når de har noe interessant å si, uavhengig av om de arbeider i Hollywood eller Sarajevo eller Kautokeino». Einar Guldvog Staalesen ledet programmet. Programmet gikk på P2 og ble sendt på torsdager den første tiden, deretter fredager.

## Referanser
Mumien: Dragekeiserens grav

***Mumien: Dragekeiserens grav*** (originaltittel: *The Mummy: Tomb of the Dragon Emperor*) er en amerikansk eventyr-fantasy-action fra 2008 regissert av Rob Cohen. Hovedrollene spilles av Brendan Fraser og Jet Li, mens andre viktige roller spilles av Maria Bello, Luke Ford, Michelle Yeoh og John Hannah.

Dette er den tredje i ''Mumien''-serien og oppfølgeren til *[[Mumien vender tilbake]]* fra 2001.

## Handlingsreferat
I det gamle Kina forener en brutal og tyrannisk krigsherre landets riker til et stort imperium, og blir landets keiser. Han beordrer byggingen av Den kinesiske mur, for å begrave og forbanne sine døde fiender. Men keiseren blir snart redd for at hans død vil avslutte alt han har oppnådd. Han innkaller Zi Yuan, en trollkvinne som sies å vite hemmeligheten til udødelighet.

Han sender trollkvinnen sammen med general Ming, hans pålitelige venn til et eldgammelt kloster. Kjærligheten blomstrer mellom dem, mens keiseren begjærer også trollkvinnen. Ming og Yuan har sex, og keiseren er vitne til dette. Han dreper Ming. Men Yuan har forutsett dette, fengsler keiseren og hans soldater i leire. De blir forvandlet til Terrakottahæren, og Yuan flykter.

I 1946 lokaliserte Alex O'Connell, Rick og Evelyn O'Connells sønn og arkeologi-professor Roger Wilson keiserens grav. De blir angrepet av en mystisk kvinne, men lykkes å bringe keiserens sarkofag til Shanghai. I mellomtiden pålegger den britiske regjeringen O'Connell å ta edelsteinen Shangri-La tilbake til Kina. Imidlertid oppdager de at Roger Wilson i hemmelighet arbeider for en militær fraksjon ledet av general Yang, som hadde gitt økonomisk støtte til O`Connell-ekspedisjonen.

General Yang tror at keiseren kan føre Kina ut av kaoset etter andre verdenskrig, og planlegger å gjenreise ham ved hjelp av Sangri-La, som inneholder livets eliksir. Sammen med Evelyns bror Jonathan Carnahan, reiser O'Connell og den mystiske kvinnen Lin til Himalaya som vil avsløre veien til Shangri-La når øyet blir plassert på toppen av fjellet. De oppdager at Lin er datteren til Zi Yuan, begge gjort udødelige på grunn av kraften i Shangri-La. Keiseren og general Yang dukker opp og angriper dem i Shangri-La. Keiseren bader i det mystiske vannet, og gjenoppretter hans menneskelige form og ungdoms kraft. Han forvandler seg til en trehodet drage, kidnapper Lin og flyr tilbake til graven for å hente sin Terracota-hær, og holder en tale som erklærer at han har til hensikt å erobre verden.

## Rolleliste

## Referanser


## Eksterne lenker
* 
* 
*
Kosovos geografi

**[[Kosovo]]** ligger på Balkan og grenser mot Serbia (som ikke har oppgitt suverenitet over området) i nord og øst, Nord-Makedonia i sør, Albania i sørvest og Montenegro i vest. Området har et areal på 10&nbsp;887 km² og rundt 1,7 millioner innbyggere (2020). De største byene er hovedstaden Priština med rundt 210&nbsp;000 innbyggere, Prizren i sørvest med rundt 165&nbsp;000 innbyggere, Pejë i vest med 154&nbsp;000 innbyggere og Mitrovica i nord med 110&nbsp;000 innbyggere. Fem andre byer har rundt 100&nbsp;000 innbyggere. 

## Topografi
Mye av Kosovo er fjellkledd. Fjellene Šar Planina ligger i sør og sørøst ved grensen til Nord-Makedonia. Dette er et av de mest populære turistområdene i Kosovo med flere skisteder og Brezovica og Prevalac som de største turistbyene. Det høyeste fjellet i Kosovo er Đeravica på 2&nbsp;657&nbsp;meter over havet som ligger i sørvest på grensen til Montenegro og Albania. 

Fjellet Kopaonik ligger i nord. De sentrale regionene Drenica og Carraleva og den østlige delen av Kosovo, kalt Goljak, er stort sett åslendte.

Et av Kosovos mest fremtredende geologiske trekk er Rugovakløften. Den seks km lange kløften langs grensen mot Montenegro ble gravd ut av elva Pećka Bistrica. Kløften ble erklært et beskyttet nasjonalmonument i 1988 og ble inkludert i nasjonalparken Bjeshkët e Nemuna/Prokletije, som ble opprettet i 2012.

Det er to store sletter i Kosovo. Metohija ligger vest i Kosovo, og Kosovosletta ligger i øst.

## Elver og innsjøer
Det er flere store elver og innsjøer i Kosovo. De største elvene er Beli Drim (Hvite Drin), som munner ut i Adriaterhavet og sideelven dens Erenik, samt Sitnica, Ibar og Binačka Morava som drenerer til Svartehavet via Donau og Lepenac som flyter til Egeerhavet. De største innsjøene er Gazivoda (380 millioner m³) i nordvest, Radonic (113 millioner m³) i sørvest, Batlava (40 millioner m³) og Badovac (26 millioner m³) i nordøst.

## Klima
Kosovo har et kontinentalklima med varme somre og kalde, snørike vintre. Kosovos plassering mellom Middelhavet og fjellene i Sørøst-Europa gir landets store årlige temperaturvariasjoner. Temperaturen om sommeren kan komme helt opp i 30°C, om vinteren kan det krype ned mot -10°C. De største nedbørsmengdene kommer mellom oktober og desember.

## Referanser


## Eksterne lenker
*
Elling (navn)

**Elling** er et norsk mannsnavn dannet som en variant av *[[Erling]]*, som har norrøn opprinnelse og betyr «etterkommer av Jarl». Navnet brukes også noe som etternavn.

*Elling* har norsk navnedag 19. juni.

## Etymologi
*Elling* er en variant av *Erling*, som har opprinnelse i det norrøne navnet *Erlingr*. Dette navnet er sammensatt av *jarl*, «fornem, edel mann eller kriger, jarl», og endelsen *-ingr*, som betyr «sønn, etterkommer», «tilhører» eller «kommer fra».

Navnet har antakelig ikke noen relasjon til det danske ordet for andunge, *ælling*, men merk at det gammeldanske tilnavnet Ellyng betød «andunge».

## Utbredelse
*Elling* er kjent brukt i Norge fra 1300-tallet. I Sverige har navnet vært mest brukt i Härjedalen. *Helling* er en norsk dialektform av navnet, kjent fra Vest-Agder.

*Elling* var et populært navn i Norge på 1700- og begynnelsen av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Elling Reitan (f. 1949), norsk kunstmaler
* Lars Elling (f. 1966), norsk billedkunstner
* Elling Borgersrud (f. 1975), norsk rapper, også kjent som Elling Batman Zedong

## Annen bruk av navnet
Se Elling.

## Referanser


## Eksterne lenker
*
Hvite Drin

**Hvite Drin** er en elv som renner fra Kosovo og gjennom de nordlige deler av Albania, før den etter 175 km flyter sammen med Svarte Drin og danner elven Drin som renner ut i Adriaterhavet.

## Løp
### Kosovo
Like ved utgangspunktet faller elven ned en 25 meter høy foss, nær landsbyen Radovac. Hvite Drin renner først østover, nær kurbadet Pećka banja og landsbyene Banjica, Trbuhovac og Zlokućane der den møter elven Istočka fra venstre og så snur sørover. Resten av elveløpet går gjennom det frodige og tett befolkede sentralområdet i Metohija (Podrima-regionen), men det er merkelig nok ingen større bosetninger nær selve elven. De største byene er flere kilometer unna (Peć, Đakovica, Prizren) mens noen mindre byer (Klina) og større landsbyer (Velika Kruša, Đonaj) ligger litt nærmere.

Hvite Drin har relativt lange sideelver: Pećka Bistrica, Dečanska Bistrica, *Prue potok* og Erenik fra høyre; Istočka, Klina, Miruša, Rimnik, Topluga og Prizrenska Bistrica fra venstre.

Kosovar-delen av Hvite Drins nedbørfelt er  km². Flere av sideelvene brukes til vannverk for de større byene i nærheten, som vanning og strømproduksjon (særlig sideelvene til høyre). Ved Vrbnica-Shalqin krysser elven grensen til det østlige Albania og regionen Trektan.

### Trektan (Albania)
Den albanske delen av elven er bare 19 km lang med et nedbørfelt på 604 km². Det er ingen bosetninger nær elven, og den har Lumë som sideelv fra venstre (som også har sitt utspring i Metohija fra flere elver i Gora-regionen). Til slutt når Hvite Drin byen Kukës der den renner sammen med Svarte Drin og danner elven Drin, som renner ut i Adriaterhavet. Elven er ikke seilbar.

Hele den albanske delen (og litt av den kosovske) er oversvømt av en kunstig innsjø ved navn Fierza.

## Fotnoter

## Referanser


## Kilder
* *Mala Prosvetina Enciklopedija*, Tredje utgave (1985); Prosveta; 
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; 

## Eksterne lenker
*
Lille Presteskjær fyr

**Lille Presteskjær fyr** ligger ved innseilingen til Rekefjord sør for Hauge i Sokndal kommune i Rogaland. Lille Presteskjær er et innseilingsfyr. Det ble satt i drift i 1895, og ble automatisert i 1973. Fyret var tidligere overbygd med fyrtopp, men denne ble fjernet under automatiseringen.

## Referanser


## Eksterne lenker
* «Lille Presteskjær fyrstasjon – historie» – Norsk Fyrhistorisk Forening
Givskud

**Givskud** er en liten landby i Sydjylland med 605 innbyggere (2023). Den ligger i Vejle kommune, Region Syddanmark. 

Foruten Givskud kirke besto den kun av noen få gårder, en skole og en prestegård på 1800-tallet. Senere kom også en kro til. Det var likevel først omkring 1969 at landsbyen for alvor fikk oppmerksomhet da Givskud Zoo ble åpnet under navnet *Løveparken Givskud*, en nyskapning innenfor zoologiske hager, idet de besøkende kunne kjøre rundt blant løver i egne privatbiler. Senere kom også sjiraffer, nesehorn, bisoner og elefanter til parken, og parken rommer i dag mer enn 100 forskjellige dyrearter. Givskud Zoo er i dag en meget stor attraksjon i Jylland.

Givskud ligger ca. 17 kilometer nordvest for regionshovedstaden Vejle og omtrent 9 kilometer sydøst for Give.

## Referanser




## Eksterne lenker
* 
* Givskud Zoo
* Vejle Kommune